Document ID: 32006R1909

RÅDETS FORORDNING (EF) Nr. 1909/2006
af 18. december 2006
om ændring af bilaget til forordning (EF) nr. 2042/2000 om indførelse af en endelig antidumpingtold på importen af fjernsynskamerasystemer med oprindelse i Japan
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«),
under henvisning til forslag fremsat af Kommissionen efter høring af det rådgivende udvalg, og
ud fra følgende betragtninger:
A. TIDLIGERE PROCEDURER
(1)
Rådet indførte ved forordning (EF) nr. 1015/94 (2) en endelig antidumpingtold på importen af fjernsynskamerasystemer med oprindelse i Japan.
(2)
I september 2000 bekræftede Rådet ved forordning (EF) nr. 2042/2000 (3) den endelige antidumpingtold, der indførtes ved forordning (EF) nr. 1015/94 (med senere ændringer), jf. grundforordningens artikel 11, stk. 2.
(3)
I artikel 1, stk. 3, litra e), i forordning (EF) nr. 2042/2000 udelukkede Rådet specifikt de kamerasystemer, der er opført i bilaget til den pågældende forordning (i det følgende benævnt »bilaget«) fra antidumpingtoldens anvendelsesområde, idet de ganske vist repræsenterer avancerede professionelle kamerasystemer, der teknisk set er omfattet af varedefinitionen i artikel 1, stk. 2, i nævnte forordning, men ikke kan betragtes som fjernsynskamerasystemer.
(4)
Kommissionen indledte ved en meddelelse af 29. september 2005 (4) i henhold til grundforordningens artikel 11, stk. 2, en fornyet undersøgelse af forordning (EF) nr. 2042/2000, som indførte de gældende antidumpingforanstaltninger vedrørende importen af fjernsynskamerasystemer med oprindelse i Japan.
(5)
Kommissionen indledte ved en meddelelse af 18. maj 2006 en antidumpingprocedure vedrørende import af visse kamerasystemer med oprindelse i Japan i henhold til grundforordningens artikel 5. Da varedækningen for denne procedure omfatter de varer, der pålægges foranstaltninger i henhold til forordning (EF) nr. 2042/2000, indledte Kommissionen ved meddelelsen af 18. maj 2006 også en fornyet undersøgelse af de eksisterende foranstaltninger i henhold til grundforordningens artikel 11, stk. 3.
B. UNDERSØGELSE VEDRØRENDE NYE MODELLER AF PROFESSIONELLE KAMERASYSTEMER
1. Procedure
(6)
En japansk eksporterende producent, nemlig Hitachi Denshi (Europa) GmbH (i det følgende benævnt »Hitachi«) meddelte Kommissionen, at den påtænkte at introducere en ny model af professionelle kamerasystemer på fællesskabsmarkedet og anmodede Kommissionen om at tilføje denne nye model af professionelle kamerasystemer i bilaget til forordning (EF) nr. 2042/2000, således at den blev udelukket fra antidumpingtoldens anvendelsesområde.
(7)
Kommissionen underrettede EF-erhvervsgrenen herom og indledte en undersøgelse, der var begrænset til at fastslå, om den pågældende vare henhører under antidumpingtoldens anvendelsesområde, og om den dispositive del af forordning (EF) nr. 2042/2000 bør ændres i overensstemmelse hermed.
2. Model, der er omfattet af undersøgelsen
(8)
Anmodningen om fritagelse, der blev indgivet sammen med de relevante tekniske oplysninger, vedrører følgende model af kamerasystemer:
Hitachi:
-
kamerahoved V-35W.
Denne model blev præsenteret som efterfølgeren til kamerahoved V-35, som allerede er udelukket fra antidumpingtoldens anvendelsesområde.
3. Undersøgelsens resultater
(9)
Kamerahoved V-35W er omfattet af varebeskrivelsen i artikel 1, stk. 2, litra a), i forordning (EF) nr. 2042/2000. I lighed med den foregående model anvendes det dog primært til professionel brug og sælges ikke med det tilsvarende triax-system eller den tilsvarende triax-adapter på fællesskabsmarkedet.
(10)
Det konkluderedes derfor, at det kan betragtes som et professionelt kamerasystem, jf. artikel 1, stk. 3, litra e), i forordning (EF) nr. 2042/2000. Følgelig bør det udelukkes fra de gældende antidumpingforanstaltningers anvendelsesområde og tilføjes i bilaget til forordning (EF) nr. 2042/2000.
(11)
I overensstemmelse med EF-institutionernes faste praksis bør den nye model fritages for antidumpingtolden fra den dato, hvor Kommissionens tjenestegrene modtog de pågældende anmodninger om fritagelse. Fra den 11. april 2006 bør al import af følgende kameramodel derfor fritages for antidumpingtolden:
Hitachi:
-
kamerahoved V-35W.
4. Underretning af interesserede parter og konklusioner
(12)
Kommissionen underrettede EF-erhvervsgrenen og den eksporterende producent af de pågældende fjernsynskamerasystemer om disse resultater og gav dem mulighed for at fremføre deres synspunkter. Ingen af parterne havde indvendinger imod Kommissionens resultater.
(13)
På baggrund af ovenstående foreslås det at ændre bilaget til forordning (EF) nr. 2042/2000 i overensstemmelse hermed -
UDSTEDT FØLGENDE FORORDNING:
Artikel 1
Bilaget til forordning (EF) nr. 2042/2000 erstattes af bilaget til nærværende forordning.
Artikel 2
1. Denne forordning træder i kraft dagen efter offentliggørelsen i Den Europæiske Unions Tidende.
2. Denne forordning finder anvendelse på importen af følgende model, der er fremstillet og eksporteret til Fællesskabet af følgende eksporterende producent:
Hitachi, fra den 11. april 2006
-
kamerahoved V-35W.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2006.

Labels: 12
3
4
18